
	Παρουσίαση του βιβλίου
της Ελπίδας Ε. Γεωργίου 

Ο Χαμένος Παράδεισος
Στης Κερύνειας τα βουνά
στο Σπίτι της Κύπρου

Την Τετάρτη 31 Οκτωβρίου 2018 και ώρα 19:00, θα παρουσιαστεί στο Σπίτι της Κύπρου, Ξενοφώντος 2Α στο Σύνταγμα,  το μυθιστόρημα της Ελπίδας                  Ε. Γεωργίου Ο Χαμένος Παράδεισος, Στης Κερύνειας τα βουνά.
Για το βιβλίο θα μιλήσει η ίδια η συγγραφέας. Αποσπάσματα από το βιβλίο θα διαβάσουν οι Καθηγήτριες Αγγλικών Ευτυχία Μιχαηλίδου και Αριστούλα Γιαλλουρίδου.

Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου.

Η Ελπίδα Γ. Γεωργίου γεννήθηκε στη Μόρφου. Από μικρό παιδί αγαπούσε τη λογοτεχνία και τη μουσική. Ο πόλεμος την ανάγκασε να εγκαταλείψει τη γενέτειρά της προτού τελειώσει το σχολείο. Μετά τον πόλεμο, εγκαταστάθηκε στη Λευκωσία. Σπούδασε μουσική και εργάστηκε ως καθηγήτρια μουσικής σε γυμνάσια και λύκεια.  Ο Χαμένος Παράδεισος είναι το πρώτο της έργο.

Κεντρική ηρωίδα του έργου είναι η Ναταλία ζει με την οικογένειά της κοντά στην Κερύνεια. Τα πρώτα απειλητικά σύννεφα που διαφαίνονται στο βάθος του ορίζοντα διαταράσσουν την ήσυχη ζωή της οικογένειας. Το πραξικόπημα και η εισβολή σημαίνουν το τέλος αυτής της εποχής. Και τότε, αρχίζει η οδύσσεια της Ναταλίας και της οικογένειας της. Στο έργο υπάρχει η περιπέτεια, το ερωτικό στοιχείο και απρόσμενες εξελίξεις.

